Sergelidagi kanalizatsiya quvurida avariya, to‘rt hovliga oqova suvlar toshib kirdi

24 fevral kuni Toshkent shahrining Sergeli tumani «No‘g‘ayqo‘rg‘on» mahallasida yer osti kanalizatsiya quvurida avariya yuzaga keldi. Avariya natijasida mahalla hududidagi to‘rtta xonadon hovlisiga qisman oqova suvlari toshib kirdi. Bu haqda FVV axborot xizmati xabar bermoqda.
Avariyani bartaraf etish uchun Toshkent shahar hokimiyati, Favqulodda vaziyatlar vazirligi, Davlat sanitar-epidemiologik nazorat markazi va boshqa kommunal xizmatlarning kuch va vositalari jalb qilingan.
Qayd etilishicha, avariya oqibatlarini bartaraf etish ishlari davom etmoqda.